William Hogarth: Gin Lane
**Alkoholizmus** alebo **etylizmus** je závislosť na alkohole (chem. etanole). Diagnóza F10. Alkoholizmus j ochorenie a je dôsledok, nie príčina.

Symptómy
--------

* silná potreba piť alkohol
* strata sebakontroly (neschopnosť prestať)
* fyzická závislosť a abstinenčné symptómy
* tolerancia (nemožnosť stať sa opitým)

Výskyt
------

Alkoholová závislosť patrí k najrozšírenejším formám závislostí.

Z dvoch tretín severoamerickej populácie, ktorá konzumuje alkohol, 10% sú alkoholici a 6% skonzumuje viac ako polovicu všetkého alkoholu.

Príčiny
-------

Príčiny alkoholovej závislosti sa nedajú ľahko vysvetliť. Často sa označuje ako „choroba z nadbytku", pretože je neznáma medzi domorodými ľuďmi pred tým, ako sú kolonizovaní. Ochorenie alkoholizmu sa začína najmä v osobnom prežívaní, za ktorým stoja charakterové vlastnosti, alebo povahové črty osoby. Vo väčšine prípadov sú za tým negatívne povahové črty, ťažké detstvo, nespokojný život atď.

Následky
--------

Dnes je alkoholizmus hlavný problém verejného zdravia v Severnej Amerike, ktorý stojí každoročne svojich obyvateľov 170 miliárd USD. Alkoholizmus je život ohrozujúca závislosť, ktorá často končí smrťou následkom chorôb orgánov ako pečeň, podžalúdková žľaza alebo obličky, ďalej následkom vnútorného krvácania, degenerácie mozgu, otravy alkoholom alebo samovraždy. Alkoholizmus je tiež hlavný prispievajúci faktor pre úrazy hlavy, dopravné nehody, násilie a prepadnutia, ako aj vedúca príčina neurologických a iných medicínskych problémov (napr. cirhóza pečene).

Neliečená alkoholová závislosť spôsobuje problémy:

* psychické (alkoholické delírium, ktoré môže spôsobiť v dvoch až piatich percentách aj smrť, alkoholická demencia, vysoká samovražednosť)
* sociálne (strata rodiny, prerušenie sociálnych väzieb a priateľov, nezamestnanosť)
* zdravotné.

Liečba
------

Alkoholizmus nie je možné vyliečiť, ale je možné žiť spokojný život v triezvosti. Medzi úspešné nápomocné skupiny patrí najmä spoločenstvo Anonymných Alkoholikov, založené v roku 1935 v USA. Cieľom liečby je úplná abstinencia a dosahuje sa kombináciou farmakologickej liečby, averzívnej liečby (cieľom je dosiahnutie odporu voči droge), psychoterapie a socioterapie (kluby abstinentov a pod.). Môže mať formu ambulantnú či ústavnú. Úspešnosť sa pohybuje v rozmedzí 40 - 60% a je vo veľkej miere podmienená ochotou spolupracovať zo strany pacienta. Liečbu je potrebné v niektorých prípadoch zopakovať.

Alkoholovú závislosť je ťažšie vyliečiť a je značne škodlivejšia než závislosť na väčšine iných návykových látok. Fyzické symptómy pri abstinencii od alkoholu vyzerajú podobne ako symptómy abstinencie od heroínu[chýba zdroj].

Referencie
----------

1. ↑  alkoholizmus. In:  *Výchova a vzdelávanie dospelých : andragogika: terminologický a výkladový slovník*. 1. vyd. Bratislava : Slovenské pedagogické nakladateľstvo, 2000. 547 s. (Terminologický a výkladový slovník; zv. 7.) ISBN 80-08-02814-9. S. 28.

Iné projekty
------------

WikicitátyCommonsWikislovník
* Spolupracuj na Wikicitátoch Wikicitáty ponúkajú citáty od alebo o **Alkoholizmus**
* Spolupracuj na Commons Commons ponúka multimediálne súbory na tému **Alkoholizmus**
* Spolupracuj na Wikislovníku Wikislovník ponúka heslo ****Alkoholizmus****

Externé odkazy
--------------

* Liga za duševné zdravie Archivované 2007-12-01 na Wayback Machine
* 
*